text: 
  Udspil: Ru K.
  
  Der var fuldt program i divisionerne i weekenden  -  se referatet i 
  mandagens sportstillæg. Vi skal i dag se et spil fra det jyske 
  lokalopgør mellem på den ene side Steen Schou fra Århus med Anker 
  Pabst, H. C. Nielsen og Knud-Aage Boesgaard og på den anden side 
  Frederik Mørk fra Vejle med Torben Stetkær, Erik Brok og Otto Dahl. 
  Kampen endte 18-12 til Mørk.
  
  Efter 1 kl fra Pabst gik Stetkær ind med 2 hj, en specialkonvention,
   der viste under en åbningshånd med mindst 5-4 i majorfarverne. Efter
   Østs præfererende pas doblede Nord oplysende og viste dermed en 
  stærk åbningshånd. Schou i Syd svarede 3 kl, der ifølge parrets 
  aftaler lover visse værdier ( en helt flad hånd vises med en kunstig
   2 ut afmelding ). Nord satsede aggressivt på udgang og viste med 3
   sp sit gode hold. Et 3 ut bud var dermed lagt Syd i munden.
  
  
  
  